IKTATÓSZÁM: 7/89-2/2023. TÁRGY:Döntés az Integrált nappali Szociális Intézmény feladatellátásának ideiglenes működtetéséről a 485/2022. (XI. 30) sz. kormányrendeletben kapott felhatalmazás szerint

Melléklet:-

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. február 13.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: Gusa erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

Az Integrált Nappali Szociális Intézmény szociális alapszolgálatásait érintően az intézményvezető a fűtés és energiafelhasználás csökkentése érdekében egyes feladatellátási helyek összevonását vagy új épületrészbe költözését javasolja a téli időszakra.

Az elmúlt hónapokban az energiaárak nagymértékben növekedtek, egyes a feladatellátásban érintett helyi önkormányzatok energia beszerzése még folyamatban van.

A szociális ellátórendszer veszélyhelyzeti működéséről szóló 485/2022 (XI.30.) Korm.rendelet 2023. április 30-ig lehetőséget biztosít az ágazati jogszabályokban meghatározott személyi és tárgyi feltételektől való eltérésre, szolgáltatási helyek összevonására, új épületek, épületrészek szolgáltatásba történő bevonására.

Az Integrált Nappali Szociális Intézmény vezetője a Pécs, Garay u. 33. sz. alatti telep-helyen működő házi segítségnyújtást és étkeztetést biztosító részközpont telephelyének címváltozását kéri, a 485/2022.(XI.30.) Kormányrendelet által nyújtott lehetőséggel élve. A Garay utcai telephelyen nyújtott szolgáltatásnak, ideiglenes jelleggel, az intézmény más telephelyére történő átszervezését, az energetikailag rendkívül korszerűtlen épület fenntartási költségeinek jelentős megemelkedése indokolja, mely az intézmény fenntarthatóságát veszélyezteti.

Az intézményvezető javaslata szerint a Garay utcai telephelyen dolgozó munkatársakat az intézmény Pécs, Felsőbalokány u. 1/F. sz. alatti székhelyére költöztetné át, az ellátottak számára nyitva álló helység pedig az intézmény Pécs, Felsőbalokány u. 1/C. sz. alatti telephelyén kerülne kialakításra, mely akadálymentesen megközelíthető. Az ellátottak érdekei nem sérülnek, tekintettel arra, hogy a Garay utcai telephelyen ellátás nem zajlik, a házi segítségnyújtásban dolgozók irodái kerültek itt kialakításra. A fenti megoldással a Garay utcai ingatlant le tudja zárni az intézmény a fűtési szezonban.

Fenti módosított működésre átmeneti időtartamra, 2023. április 30-ig van lehetőség.

A javasolt változásokat a szolgáltatói nyilvántartásban szükséges átvezetni, amelyhez kérem a Tisztelt Társulási Tanács jóváhagyását.

Pécs, 2023. január 24.

**Pfeffer József**

**elnök**